
Z A P I S N I K
33. sjednice Vijeća Mjesnog odbora Stari Retkovec
održane 19. veljače 2024.
u sjedištu Mjesnog odbora, I. Retkovec 2a
s početkom u 19,00 sati

NAZOČNI ČLANOVI VIJEĆA:

Anto Ešegović, Ivan Raič, Miro Anušić, Mirko Bilanović i Nives Tenjer.
NENAZOČNI ČLANOVI VIJEĆA: -
OSTALI NAZOČNI: -
Predsjedava Anto Ešegović, predsjednik Vijeća.

Zapisnik vodi Ivan Raič, potpredsjednik Vijeća.


Predsjednik konstatira da je nazočno pet od ukupno pet članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst zapisnika 32. sjednice Vijeća, održane 29. siječnja 2024.

Na prijedlog predsjednika Vijeće jednoglasno utvrđuje

D N E V N I   R E D
1. Izvješće o radu Vijeća Mjesnog odbora Stari Retkovec u 2023.

2. Prijedlog zaključka o prijedlogu  za postavom prometnih uspornika na Željezničkoj ulici (30 metara zapadno od  postojećeg pješačkog prijelaza)  

3. Prijedlog zaključka o dežurstvu u sjedištu MO Stari Retkovec, I. Retkovec 2a  
4. Pitanja, prijedlozi i obavijesti.

Ad 1. Izvješće o radu Vijeća Mjesnog odbora Stari Retkovec u 2023.


Članovi Vijeća primili su pisani materijal uz poziv putem e- pošte.

Vijeće jednoglasno donosi

IZVJEŠĆE O RADU

VIJEĆA MJESNOG ODBORA STARI RETKOVEC

U 2023. GODINI
(Tekst izvješća priložen je ovom zapisniku i njegov je sastavni dio)
Ad 2. Prijedlog zaključka o prijedlogu  za postavom prometnih uspornika na Željezničkoj ulici (30 metara zapadno od  postojećeg pješačkog prijelaza)  

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja.
Predsjednik usmeno obavještava nazočne o predmetu rasprave i odlučivanja.

U raspravi sudjeluju: A. Ešegović, Ivan Raič, Miro Anušić, Nives Tenjer i Mirko Bilanović.

Vijeće jednoglasno donosi
ZAKLJUČAK

o prijedlogu postave prometnih uspornika 

u Željezničkoj ulici 
1. Vijeće predlaže postavu prometnih uspornika u Željezničkoj ulici  (30 metara zapadno od postojećeg pješačkog prijelaza).  Naime, na dijelu Željezničke ulice, obzirom na novoizgrađeno željezničko stajalište Sesvetska Sopnica znatno je povećan broj vozila pa Vijeće smatra opravdanim predlagati postavu prometnih uspornika radi sigurnost pješaka odnosno svih sudionika u prometu.  

2. Ovaj Zaključak dostavlja se Vijeću Gradske četvrti Donja Dubrava na daljnje postupanje. 

Ad 3. Prijedlog zaključka o dežurstvu u sjedištu MO Stari Retkovec, I. Retkovec 2a  


Članovi Vijeća primili su pisani materijal uz poziv putem e-pošte.

U raspravi sudjeluju: A. Ešegović i Ivan Raič.

Vijeće jednoglasno donosi

Z A K LJ U Č A K

o dežurstvu u sjedištu Mjesnog odbora Stari Retkovec, I. Retkovec 2a
Članovi Vijeća Mjesnog odbora Stari Retkovec dežurat će svakog ponedjeljka u mjesecu od

18 do 19 sati u objektu mjesne samouprave Stari Retkovec, I. Retkovec 2a, prema utvrđenom rasporedu.

Ad 4. Pitanja, prijedlozi i obavijest

Predsjednik obavještava članove Vijeća o odgovoru na zahtjev članice VMO Sesvetski Kraljevec za uspostavu tramvajskog stajališta na stajalištu autobusa 269 u Ulici Dubrava, nasuprot terminala Dubec. Stigao je dopis iz Gradskog ureda gdje navode da je planirano ukidanje autobusnog stajališta na toj lokaciji i ulazak autobusnih linija koje su se tu zaustavljale u terminal Dubec. Tu bi bio izlazak i ulazak putnika i dalje bi nastavljao u smjeru Sesveta.

Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Mirko Bilanović
	Vezano za postavljanje svjetlosne signalizacije u zoni križanja VII. Retkovec – Željeznička. Gradski ured dao je pozitivno mišljenje, navedeno je da će izraditi prometni elaborat. Što je s izradom elaborata?

	Anto Ešegović
	Predlaže farbanje pješačkih prijelaza u zoni raskrižja VII. Retkovec – Željeznička i postavljanje stalaka za bicikle na željezničkoj stanici Sesvetska Sopnica.


Dovršeno u 20,20 sati.
KLASA: 026-08/24-003/347
URBROJ: 251-13-11-4/003-24-2
Zagreb, 19. veljače 2024.
Zapisnik sastavio:
Ivan Raič

                                                                                                        Predsjednik Vijeća 
                                                                                              Mjesnog odbora Stari Retkovec










  Anto Ešegović
